Fra 1896 skapte Alexandra Thaulow skinnarbeider gjennom å risse inn mønstre i lær og siden farge det. Slike arbeider benyttet hun til dekorering av blant annet stoler, brevmapper, bokbind og sigaresker. Hennes arbeider beveget seg i uttrykk påvirket av art nouveau, japonisme og av Erik Werenskiolds nasjonalromantiske arbeider. Hun benyttet av og til Werenskiolds tegninger som forelegg for egne arbeider.